
Cuvântarea 

1.  P.  Sf.  Sale  Mitropolitului  Nicolae,  rostită  la  sfinţirea  bi¬ 
sericii  încoronării  din  Alba-Iulia,  în  ziua  de  25  Septemvrie 
(8  Octomvrie)  a.  c. 

«Pentru  casa  .aceasta  care  tu  zi¬ 
deşti,  de  vei  umbla  intru  poruncile 
mele  şi  vei  ffice  judecăţile  mele...  voin 
întări  cu  tine  cuvântul  meu...  şi  nu 
voiu  părăsi  pe  poporul  meu». 

Cartea  III  a  împăraţilor  6,  12—13. 

‘  împăratul  Solomon,  isprăvind  zidirea  templului  celui 
«tare  din  Ierusalim,  s’a  urcat  pe  amvonul  lui,  a  înge- 
«unchiat  cu  smerenie  înaintea  a  toată  adunarea  popo¬ 
rului,  şi  întinzându-şi  mâinile  spre  cer,  şi-a  revărsat  în 
cuvinte  pătrunzătoare  cătFe  Dumnezeu  prinosul  inimei 
sale. 

Cu  astfel  de  simţeminte  însoţim  şi  noi  sărbătoarea 
sfinţirii  acestui  Sion  al  neamului  românesc,  şi  din  adân¬ 
cul  inimilor  noastre  dăm  laudă  şi  mulţumită  lui  Dum¬ 
nezeu,  că  ne-a  învrednicit  să  ajungem  măreaţa  zi  de 
astăzi.  / 

Căci  ceeace  a  fost  Ierusalimul  şi  templul  dintrânsul 
pentru  poporul  legii  vechi,  aceea  este  această  veche 
cetate  a  Albei-Iulii  şi  această  sfântă  casă  a  măririi  pentru 
poporul  nostru  românesc.  Ba  aici  e  chiar  mai  mult  de- 

cât  acolo.  Pentrucă  templul,  cu  toată  strălucirea  lui,  mr 
eră  decât  umbra  celor  viitoare  —  aici  însă  e  Hristos 
însuşi,  cu  darurile  Lui;  acolo  erâ  numai  casa  făgădu¬ 
inţei  şi  a  aşteptării  —  aici  e  biserica  mântuirii  împlinite: 
a  mântuirii  sufletelor  prin  jertfa  de  pe  Qolgota  şi,  prii 
pilda  ei,  a  mântuirii  unui  neam  din  robia  sa  seculară, 
pe  urma  suferinţelor  şi  jertfelor  fără  seamăn  ce  le-a  în¬ 
durat  până  în  clipa  în  care  şi-a  văzut  înfăptuit  idealul 
unităţii  sale  naţionale. 

Pământul  care  poartă  temeliile  acestei  biserici  e 
sfinţit  prin  amintiri  şi  tradiţii  scumpe  fiecărei  inimi  ro¬ 
mâneşti.  Această  cetate  a  Albei-lulii,  aşezată  în  inima 
Ardealului,  la  încrucişarea  căilor  cari  ca  nişte  artere  vii 
se  ramifică  în  spre  toate  văile  şi  câmpiile  lui,  a  fost 
sortită  dela  început  să  aibă  un  rol  hotărâtor  în  desti¬ 
nele  neamului  nostru.  Aşezările  închiegate  ale  elemen¬ 
tului  nostru  purtător  de  civilizaţie  romană  în  aceste 
părţi,  Ie- au  dat  strămoşilor  noştri  celor  mai  îndepărtaţi 
putinfa  să  reziste  tuturor  intemperiilor  cari  s’au  des- 
lănţuit  asupra  lor  şi  în  vârtejul  cărora  păstrându-şi  ne¬ 
alterată  fiinţa,  şi  au  afirmat  cu  statornicie  dreptul  la  vi- 
eaţă  şi  la  un  viitor  pe  acest  colţ  de  pământ.  Iar  când 
valul  cutropitor  al  năvălirilor  s’a  domolit  şi  rânduieli 
de  vieaţă  mai  paşnică  au  prins  a  se  arătă,  în  această 
cetate  a  fost  aşezat,  din  vremuri  neştiute,  sicriul  legii 
ortodoxe  şi  scaunul  mitropoliţilor  româneşti  ai  Ardea¬ 
lului.  Dela  altarul  lor,  pe  lângă  lumina  credinţii  mân¬ 
tuitoare,  s’a  desprins  îndemnul  iubirii  de  limbă  şi  neam, 
şi  razele  nădejdii  în  sosirea  unor  zile  mai  bune  s’au 
pogorât  în  sufletul  mulţimii  care  primea  cu  încredere 
îndreptările  lor.  Unul  din  şirul  acelor  păstori  cari  ştiau 
sufletul  românesc  unul  şi  acelaşi  dincoace  ca  şi  din¬ 
colo  de  Carpaţi,  a  cetluit  principiul  unităţii  noastre  de 
limbă,  simţindu  se  dator  să  dea  cuvântul  Iui  Dumnezeu, 
pe  care-i  tipărise  în  această  cetate,  pe  înţelesul  tuturor 
celor  de-un  sânge  şi  de-o  lege.  Şi  când  prin  fulgerarea 
săbiei  biruitoare  a  Eroului  dela  Câlugăreni  şi  Şelimbăr, 
sufletul  acestui  neam  s’a  cutremurat  pentru  întâiaşi  dată 

de  vederea  frumoasei  minuni  a  unităţii  sale  naţionale, 
de  aici,  din  această  cetate  a  Albei- lulii  stăpânea  Voe- 
vodul  Mihai  cuprinsul  pământului  românesc.  In  haină 
■ouă  de  sărbătoare  îmbrăcase  măritul  Voevod  lăcaşul 
vechei  noastre  mitropolii  şi  drum  de  glorie  deschisese 
pentru  toată  suflarea  românească. 

Dar  şi  duşmanii  cari  ne  pândeau  norocul,  au  în¬ 
ţeles  ce  însemnă  această  Albă-Iulie  a  noastră.  Ei  nu 
s’au  mulţumit  să  doboare  numai  capul  lui  Mihai,  ci  s’au 
încumetat  să  înfigă  pumnalul  uneltirilor  lor  în  chiar  sanc¬ 
tuarul  unităţii  noastre  de  credinţă,  ca  să  ne  spargă  rân¬ 
durile  şi  să  ne  sfâşie  sufletul.  Astfel,  vechea  noastră 
mitropolie  a  fost  desfiinţată,  biserica  lui  Mihai  distrusă, 
prin  ademeniri  şi  amare  prigoniri  s’a  pornit  vânătoarea 
pierzătoare  de  suflete.  Dar  forţa  duşmană  a  putut  di¬ 
struge  numai  partea  materială  a  alcătuirilor  noastre. 
Ideea  a  rămas.  Alba-Iulia  unităţii  noastre  religioase  şi 
naţionale  a  rămas  închisă  în  sufletul  poporului,  care,  ca 
şi  cămaşa  necusută  a  Mântuitorului,  s’a  păstrat  în  toată 
vremea  neîmpărţită,  şi  gata  la  orice  jertfe  aşteptă  cu  răb¬ 
dare  ceasul  izbăvirii. 

Dar  cupa  suferinţelor  încă  nu  se  umpluse.  Ţărâna 
aceasta  a  trebuit  să  fie  stropită  şi  cu  jertfa  de  sânge 
alui  Horia  şi  Cloşca,  mucenicii  ţărănimei  noastre  care 
se  ridicase  împotriva  împilatorilor.  Şi  tot  între  zăbrelele 
acestei  cetăţi  şi  a  tors  şi  eroul  legendar  Avram  Iancu, 
durerile  desamăgirii. 

Astfel  jceastă  Albă-Iulie,  acoperită  de  gloria  şi  de 
jertfele  trecutului  ei,  a  primit,  în  ochii  întregului  nostru 
neam,  importanţa  unui  mare  simbol:  simbolul  aspira¬ 
ţiilor  noastre  la  libertate  şi  la  unitate  naţională. 

Şi  cu  cât  apăsarea  aici  creştea,  în  altă  parte  a  nea¬ 
mului  se  pregăteâ,  conştient  şi  stăruitor,  ajutorul  mân¬ 
tuirii.  A  fost  o  graţie  a  Cerului,  că  la  gurile  Dunării 
se  găsea,  în  clipa  hotărârilor,  statul  român  organizat  şi 
liber.  Binecuvântată  să  fie  amintirea  tuturor  acelora  cari 
şi-au  împletit  înţelepciunea  şi  munca  lor  în  alcătuirile 

lui,  pentru  ceasul  jertfei  celei  mari  prin  care  simbolul 
nostru  avei  să  se  facă  trup  şi  realitate.  Când  oştirea, 
tării  a  primit  ordinul  de  plecare,  cu  Alba-lulia  pe  buze, 
cu  Alba-lulia  ca  ţintă  a  trecut  Carpaţii,  şi,  cu  Alba-lulia 
în  inimi,  vai,  atâţia  fii  ai  ei  şi- au  dat  supremul  lor  tri¬ 
but.  Iar  când  duşmanul  şi-a  pierdut  puterea  şi  dreptatea 
noastră  sfărmâ  în  bucăţi  cătuşele  seculare,  atunci  am 
scos  Alba  Iulia  din  taina  sufletelor  noastre,  şi  întregul 
nostru  popor,  cu  un  glas  şi  cu  o  inimă,  a  făcut  în 
această  cetate  mărturisirea  solemnă,  că  vrea  să  se  u- 
nească  cu  fraţii  săi  de-un  sânge  de  pretutindeni  în  statul 
nostru  naţional. 

Ca  rod  al  jertfelor  trecutului,  ca  triumf  al  luptelor 
de  până  acî,  ca  izbândă  a  dreptului  nostru  de  stăpânire 
asupra  acestui  pământ,  Alba-lulia  noastră  strălucind  în 
glorie,  va  vedea  p*ste  câteva  zile  aşezându-se  coroana 
pe  capul  celui  dintâi  Rege  al  tuturor  Românilor  şi  al 
slăvitei  noastre  Regine.  Dala  acest  sfânt  altar,  zidit  pe 
locul  vechei  biserici  a  mitropoliei  noastre  ortodoxe  ar¬ 
delene,  în  care  s’au  închinat  întru  dreapta  credinţă  stră¬ 
moşii  noştri  din  cele  mai  îndepărtate  vremuri,  Dumne¬ 
zeul  măririi  va  trimite  darul  său  peste  iubiţii  noştri 
Suverani  şi  peste  tot  poporul  Său,  şi  —  zice  Domnul  — 
«îl  voiu  încredinţa  pe  el  în  casa  mea  şi  întru  împărăţia 
lui  până  în  veac  şi  scaunul  lui  va  fi  îndreptat  până  în 
veac »  (1  Paralip.  17,  14).  Astfel  făcând  acest  loc  de  în¬ 
chinare  legătura  trecutului  cu  prezentul,  se  împlineşte, 
pentru  cei  ce  am  stăruit  neclătiţi  întru  credinţa  strămo¬ 
şească,  cuvântul  Scripturii:  « cel  ce  va  răbdâ  până  în 
sfârşit  acela  se  va  mântuh  (Mat.  10,  22). 

Doamne  Dumnezeule,  cum  să  ţi  mulţumim  pentru 
facerile  Tale  de  bine,  câte  ni-ai  făcut  nouă?  Cu  sme¬ 
renie  ne  proşternem  înaintea  bunătăţii  Tale  şi  mulţu¬ 
mită  îţi  aducem  pentru  zilele  senine,  puţine  câte-au  fost, 
de  cari  neamul  nostru  s'a  împărtăşit  în  lungul  său  tre¬ 
cut.  Iţi  mulţumim  şi  pentru  suferinţele  şi  jertfele  fără 
număr  prin  cari  tot  Tu  ni-ai  dat  tăria  ca  să  răzbim  şi 
pe  cari  noi  le  iubim,  fiindcă  în  ele  vedem  cuprinsă 


vieaţa  noastră  şi  preţul  răscumpărării  noastre.  Iţi  mul¬ 
ţumim,  că  din  toate  izbăvindu*ne,  ai  dat  poporului  ro¬ 
mânesc  spre  moştenire  ţara  făgăduinţii,  după  care  atâta 
au  oftat  părinţii  noştri. 

Din  mijlocul  praznicului  acestei  zile  —  căutând  cu¬ 
vintele  pe  cum  le  căută  odinioară  înaintaşul  meu,  mitro¬ 
politul  Simeon  Ştefan  din  acest  loc,  ca  să  le  înţeleagă 
toţi  Românii  —  pentru  generaţia  de  astăzi  am  şi  eu  un 
singur  cuvânt.  O  vorbă  înţeleaptă  spune,  că  o  împă¬ 
răţie  se  poate  păstră  numai  prin  aceleaşi  virtuţi  pris 
eari  ea  a  fost  întemeiată.  La  temelia  împărăţiei  noastre 
româneşti  stau:  răbdarea ,  iubiţea  şi  jertfa.  Ele  sunt  po¬ 
runcile  trecutului  nostru  şi  tot\  ele  trebue  să  fie  tablele 
legii  pentru  prezentul  şi  viitorul  nostru.  La  aceste  vir¬ 
tuţi  chem,  din  mijlocul  tuturor  preocupărilor  trecătoare, 
pe  fiii  neamului  şi  ai  ţării  noastre,  ca  pregătiţi  sufle¬ 
teşte,  să  ne  apropiem  într’un  cuget  şi  într’o  simţire  de 
măreaţa  sărbătoare  a  încoronării  glorioşilor  noştri  Su¬ 
verani. 

Şi  acum  Doamne.,  să  fie  ochii  Tăi  deschişi  şi  ure¬ 
chile  Tale  să  auză  rugăciunea  locului  acestuia...  Tri- 
mite  ne  din  casa  aceasta  care  Ţi-am  zidit-o  duhul  Tău 
eel  sfânt,  ca  să  ne  înveţe  a  umblă  întru  poruncile  Tale 
şi  a  face  judecăţile  Tale...  întăreşte  cu  noi  cuvântul 
Tău  şi  nu  părăsi  pe  poporul  Tău...  Ocroteşte  cu  braţul 
Tău  pe  iubitul  nostru  Rege  Ferdinand  I  şi  pe  slăvită 
Noastră  Regină  Maria,  ca  întru  îndelungime  de  zile  să 
ne  conducă  spre  virtuţile  cari  înalţă  neamurile  pe  pă¬ 
mânt...  Pune  voia  Ta  în  inimile  noastre,  ca  în  ziua 
®ând  vei  face  judecata  între  popoare,  să-Ţi  putem  răs¬ 
punde  Ţie,  Dumnezeul  milostivirii  noastre: 

«O  Doamne,  in  lume  cât  am  stat 

Pe  Tine  Te-am  reprezentat!» 

Amin. 

îTi-  W.  Foerstex. 

^Bucuria  îngerilor . 

Direcţiunea  unui  foarte  căutat biurou  de  advocatură  primise 
dela  şeful  său  din  Florenţa  o  ilustrată ,  înfăţişând  naşterea  lui 
Hristos  aşâ  cum.  o  zugrăvise  unul  dintre  marii  măieştri  ai  tre¬ 
cutului.  De  partea  dreaptă  se  vedeau  păstorii  inghenunchiaţi  pe 
câmp,  iar  îngerul  aducându-le  vestea  cea  bună;  de  partea  stângi 
eră  sfânta  Familie  învăluită  în  aureolă ,  iar  jur  împrejur  în  bal¬ 
coanele  şi  pe  colonadele  casei  şedeau  îngerii  veseli  şi  se  dedea a 
de  a  huţa  pe  ghirlande.  Toată  atmosfera  eră  plină  de  vestitorii 
bucuriei  cereşti ,  cari  încunjurau  fără  încetare  lăcaşul  sfinţit,  ca 
an  stol  de  porumbi. 

Funcţionarul  nu  mai  văzuse  un  tablou  ca  acesta.  Pentru 
el  creştinismul  nu  eră  decât  o  extraordinar  de  gravă  doctrină 
despre  renunţate  şi  jertfă. 

Corul  îngerilor  nu  încăpeâ  în  aceasta.  El  îşi  aşeză  chipul 
pe  masă.  între  câlindat  şi  cântarul  de  scrisori  şi  nu  se  mai 
săturâ  să-l  privească.  Iar  dupăce  l-a  admirat  ziua  întreagă  şl  l-a 
pătruns  în  toate  amănuntele  lui,  se  duse  acasă  ca  purtat  de  vise. 
Seara,  când  s’a  culcat,  toate-i  apăreau  înaintea  ochilor  săi  su¬ 
fleteşti  ca  învăluite  într'o  culoare  strălucitoare.  I-se  păreâ  că  e 
noaptea  cea  sfântă,  că  aude  cântecul  îngerilor  şi  că  tot  văzduhul 
e  plin  de  fiinţe  fericite.  Atunci  pătrunse  în  sufletul  său  muncit 
lumina  cunoştinţa,  căre  i  spuneâ  că  naşterea  Mântuitorului  pe 
acest  pământ  întunecat  mai  înseamnă  şi  altceva,  cu  totul  deo¬ 
sebit  de  ceeace  crezuse  el  pân’  acum. 

Pentru  el  Hristos  nu  eră  decât  un  om  mare  —  ca  ori  care 
altul  —  iar  vieaţa  lui  ca  un  călindar  cu  foi,  care  se  micşorează 
în  fiecare  zi  şi  care  într’o  bună  dimineaţă  va  fi  aruncat  în  coşul 
hârtiilor  netrebnice.  Acum  văzu  el  deodată,  ca  trezit  dintda 
amorţeală,  strălucirea  unei  lumi  cu  totul  nouă  şi  se  cutremură 
de  inefabila  sărăcie  a  vieţii  sale. 

îngerii  veseli  au  fost  aceia,  cari  i-au  descoperit  pe  Hristos 
şi  i-au  deschis  ochii  pentru  ceeace-i  lipseâ  lui.  Ei  i-au  spus  să 
se  uite  pe  sine  nu  pentru  a  muri ,  ci  pentru  a  renaşte  prin  Hristos, 

pentru  a  iubi,  pentru  a  se  ridică  cu  sufletul  său  prăfuit  până 
ia  ceata  îngerilor,  cântând  împreună  ca  ei  mfitire  Celui  de  sas 
ţi  ipe  pământ  pace »  —  şi  coborând  fericirea  cerească  aicea  jos, 
pe  pământul  nostru  întunecat.  Această  privelişte  zgudui  fiinţa  lui 
greoaie,  ca  o  nebănuită  relevaţie.  Iar  dimineaţa  când  s’a  întors 
la  bturoul  său,  i-se  păreă  că.  trebuie  să  împodobească  toată  în¬ 
căperea  cu  ghirlande  pe  cari  îngerii  să  se  dea  de-a  huţa ;  ghir¬ 
lande  doriâ  el  s’ atârne  şl  în  anticamera  sa.  Toi  ce  făceă  şi  tot 
ce  spuneă  i-se  păreă  învăluite  într’o  lumină  ne  mai  văzută.  In 
■biroul  unui  advocat  modern ,  între  clămpănelile  maşinilor  de 
scris  şi  în  faţa  unor  procese  murdare ,  el  sârbă  fără  încetare 
naşterea  lui  Hristos. 

Nu  mai  eră  agitat,  înţelegeâ  oboseala,  ajută  ca  un 
medic;  şi  cele  mai  seci  îndrumări  le  da  cu  glasul  unei  bunătăţi 
nesfârşite;  el  aveâ  deodată  răgaz  să  se  intereseze  de  afacerile 
particulare  ale  funcţionarilor  şi  să  le  dea  un  sfat  înţelept  sau 
0  încurajare  cu  lumina  nevăzută  a  lumii  lui  Hristos  desvenină 
el  şi  actele  cele  mai  viclene,  luă  asupra  sa  lucrul  unui  funcţionar 
bolnav,  iar  faţă  de  clienţi  se  arătă  cu  o  seninătate  şi  blândeţe 
care  umpleâ  prăfoasa  şi  întunecata  cameră  cu  o  lumină  necunoscută. 
Şi  in  vieaţa  monotonă  a  unor  ocţmeni  nervoşi  chemaţi  să  des- 
lege  cele  mai  triste  conflicte  omeneşti  pătrundeau  din  sufletul 
trezit  şi  din  simţirea  unei  inimi,  care  doreă  să  bucure  şi  să 
înalţe,  zi  de  zi  cuvintele  şi  darurile  nouă  ale  unei  îngrijiri  cre¬ 
ştineşti,  într’ aripate  nimicuri,  de  cari  abia- şi  dedeâ  seama  el 
însuşi  —  bucuria  îngerilor  de  pe  ghirlande ,  a  vestitorilor  naşterii 
lui  Hristos,  semnele  unui  suflet  binecuvântat  de  fiul  lui  Dumnezeu. 

Trad.  de  N.  C. 


Atâţia  spun:  « Sufletul  vieţii  preotului  trebue  să  fie 
predica ».  O  nu  l  Ci  vieaţa  preotului  trebue  să  fie  su¬ 
fletul  predicii  sale.  Adevărata  valoare  a  cuvântului  izvo- 
reşte  din  faptă  « Pildă  am  dat  vouă»  —  zice  Mân¬ 
tuitorul.  Iar  celui  ce-i  urmează  lui  Isus ,  i-se  va  zice: 
*lată  un  preot,  la  care  totul  predică». 

Studiul  pastoralei  în  biserica  românească. 

SECŢIUNEA  II. 

Pc  alte  Căî.  (Urmare,*. 

XX. 

3.  Aşeaătnintele  nouei  pastorale.  Am  pomenit  de 
multe  aşezăminte  şi  până  acuma,  în  legăturile  cu  felu¬ 
ritele  metode  de  lucru  despre  care  am  scris,  dar  multe 
altele,  care  lucrează  ca  aşezăminte  bine  întemeiate,  au 
rămas  încă  în  umbră.  Şi  de  oricâte  aş  pomeni,  n’aş 
putea  să  scriu  despre  toate.  Sunt  prea  multe  şi  ar  trebia 
să  ţin  această  revistă  ani  de  zile  cu  această  materie, 
fără  a  isprăvi.  E  în  căderea  nou  înfiinţatei  catedre  de 
îndrumări  misionare  dela  facultatea  de  teologie  din  Bu¬ 
cureşti,  de  a  se  ocupa  de  toate  şi  a  spune  în  mijloctd 
Bisericii  noastre  ceeace  nu  s’a  spus  până  acum. 

Scriind  despre  aceste  lucruri,  care-ţi  arătă  cu  uimire 
până  unde  se  suie  puterea  credinţei  şi  ce  minuni  de 
fapte  e  în  stare  să  săvârşească,  chiar  şi  în  vremea  noa¬ 
stră,  uneori  sunt  cuprins  de  o  mânie  care  mă  scutură 
în  toate  încheieturile.  Mă  gândesc  cum  e  cu  putinţă  că 
o  mulţime  de  lucruri  de  peste  graniţă,  unele  fără  nici 
o  însemnătate  sunt  date  în  ştirea  lumii,  pe  când  fapte 
ca  cele  pe  care  le  scriu  eu  aici  sunt  trecute  sub  tăcere, 
nimenea  nu  ia  cunoştinţă  de  ele  şi  deci  nu-şi  pot  exer¬ 
cită  asupra  inimilor  puterea  lor  molipsitoare !  Sunt  acte 
de  o  măreţie  care  te  cutremură,  de  o  valoare  socială 
care  ar  trebui  vestită  în  toate  colţurile  pământului,  de 
o  împodobire  sufletească  care  te  farmecă  şi  alungă  din 
tine  năzuinţele  spre  cele  rele,  pentru  a-ţi  câştigă  inima 
şi  a  te  trimete  în  rândurile  slujitorilor  sfinţeniei. 

In  alte  părţi,  nici  vorbă,  aceste  lucruri  se  ştiu.  Nu 
se  ştiu  la  noi,  din  pricina  stării  jalnice  a  presei  noastre. 
Nivelul  ei  intelectual  e  foarte  scoborât.  Toată  puterea 
ei  e  o  simplă  ciorovăială  politică,  alăturea  de  care  gă- 

seşti  o  cugetare  slabă,  ne  în  stare  de  a  prinde  mişcarea 
frumoasă  a  muncitorilor  creştinătăţii,  care  este  partea 
eea  mai  vrednică  de  ştiut  din  toate  Irământările  lumii 
de  azi. 

Aceasta  e  mânia  mea,  şi  mă  doare  inima  văzând 
eâte  sunt  de  ştiut  în  această  privinţă  şi  cât  de  puţine 
se  ştiu.  Lângă  mine  stau  cărţi  respectabile,  pentru  a 
eulege  din  ele  ştiri, de  pus  în  acest  tratat,  şi  cu  toate 
acestea  nici  nu  le-am  atins  până  acum!  Câte  minunăţii 
sunt  de  spus  din  History  of  Christian  Missions  (Edin- 
feurgh,  1915)  şi  pe  care  doar  de  acum  înainte  s’o  fo¬ 
losesc.  Dar  e  un  volum  mare,  ce  să  culeg  din  el 
mai  întâi! 

Ah!  sunt  multe,  care  trebuiesc  traduse.  La  noi  e 
de  trebuinţă  o  Bibliotecă  a  bunelor  traduceri,  în  care 
să  se  editeze  mărgăritarele  de  uimitoare  bogăţie  a  cu¬ 
getării  şi  frumseţei  creştineşti.  In  lipsa  unor  aşezăminte 
eare  să  se  ocupe  în  felul  acesta,  vederea  lor  mai  mult 
te  chinuieşte  şi  te  umple  de  amarul  că  stau  închise 
între  rafturile  tale. 

Dar  să  las  aceste  cugetări  de  pe  marginea  trata¬ 
tului  meu  şi  să  dapăn  mai  departe  la  firul  lui.  Vor  fi 
destui  acei  care  se  vor  putea  amărî  în  locul  meu,  vă¬ 
zând  şi  din  expunerile  scurtate  de  aici,  câte  lucruri  sunt 
de  ştiut  şi  cât  de  puţine  se  ştiu! 

Se  aude  de  oraşe  americane  clădite  în  puţină  vreme, 
aşa  zicând,  ridicate  din  pământ,  acolo  unde  numai  câ¬ 
teva  zeci  de  ani  în  urmă  păşteau  turmele  ori  stăpânei 
desişul  codrilor.  Dar  vin  trebuinţele  industriale  ca  # 
furtună,  curăţă  locul,  se  croiesc  strade,  se  începe  eu 
•âteva  căsuţe,  se  înmulţesc,  şi  iute-iute,  încep  a  se 
înălţă  şi  palatele,  care  dau  atâta  înfăţişare  de  bogăţie  şi 
putere  noului  oraş. 

Cine  a  ridicat  acestea? 

Industria. 

Dar  numai  ea? 

Aşa  se  crede,  că  numai  ea.  Dar  nu  e  adevărat. 
Mai  este  şi  dragostea  creştinească  o  putere  în  stare  a 
ridică  oraşe,  dar  cu  mijloace  mult  mai  micî  decât  acele 
pe  care  le  aduc  întreprinzătorii  cu  mari  capitaluri.  Mai 
sunt  şi  oameni  care  lucrează  cu  capitalul  lui  Dumnezeu, 
şi  aceştia  fac  ceiace  alţii  n’ar  putea  face :  fac  din  nimic. 

Acesta  este  cazul  unui  mare  aşezământ  din  Ger¬ 
mania,  de  lângă  localitatea  Bielefeld.  E  mai  mult  decât 
un  aşezământ.  Sunt  mai  multe,  alcătuind  un  adevărat 
oraş.  Până  pe  la  1870,  nu  eră  nimic  pe  spaţiul  unde 
acum  se  adăpostesc  mii  de  nenorociţi,  care  însă  pria 
dragostea  creştinească  au  fost  aduşi  să  simtă  mai  puţin 
greu  apăsarea  infirmităţilor  de  care  sunt  copleşiţi. 

Ca  în  toate  ţările,  în  Germania  se  găseau  la  acea 
dată  fel  de  fel  de  nenorociţi,  care  nu  puteau  fi  îngrijiţi 
permanent  în  spitale.  In  adevăr,  sunt  mulţi  izbiţi  de 
infirmităţi  incurabile,  care  pot  trăi  şi  lucră,  dar  au  ne¬ 
voie  de  o  îngrijire  permanentă,  pe  care  spitalele  n’o 
pot  da,  fiindcă  nu  pot  ţinea  toată  vieaţa  pe  un  om  în 
spital.  Se  socotesc  în  aceâ  ţară  un  epileptic  la  1000  de 
locuitori,  adecă  1000  Ia  1.000,000.  La  60.000,000  veneau 
60,000.  La  5  epileptici  însă  numai  unul  are  nevoie  de 
îngrijire  statornică.  Deci  din  60  000  tot  rămân  12,000, 
Cu  aceştia  poţi  întemeia  un  oraş.  Dar  nu  numai  epi¬ 
lepticii  sunt  singurii  suferinzi.  Din  fel  de  fel  de  părinţi 
beţivi  şi  sifilitici,  se  nasc  copii  idioţi,  cu  membre  po¬ 
cite,  cu  funcţiuni  neregulate  ale  membrelor  trupului.  Ei 
sunt  osândiţi  să  rămâie  aşâ  toată  vieaţa. 

Pentru  astfel  de  nenorociţi,  există  azi  în  Germania 
un  oraş  întreg,  în  ţinutul  de  care  am  pomenit.  El  constă 
din  stabilimente  care  poartă  nume  biblice,  precum  Sa- 
repta ,  Betabara,  Joar  etc.,  pentru  a  arătă  că  totul  se 
mişcă  pe  temeiul  cugetărilor  din  Sf.  Scriptură.  Şi  îa 
adevăr,  tot  ce  se  vede  acolo  este  izvorît  din  simţul  cre¬ 
ştinesc  viu  al  pastorului  german  Bodelschwingk,  care, 
alăturea  de  Generalul  Booth  din  Anglia,  despre  care  am 
scris,  trebuie  socotit  între  apostolii  omenirii.  EI  a  trecut 
către  Domnul  nu  de  mult,  în  1910,  dând  probă,  pria 

vieâţa  sa  şi  munca  sa,  la  ce  înălţime  se  poate  ridică 
omul,  când  este  în  slujba  oceanului  fără  de  margini  al 
iubirii  creştineşti.  Şi  cu  toate  acestea  moartea  sa  a  trecut 
aşa,  fără  a  se  Domeni  de  ea  în  România,  Ia  1910,  cum 
a  trecut  şi  a  Generalului  Booth.  Dacă  ar  fi  fost  cine 
ştie  ce  autori  dramatici  sau  personagii.de  teatru,  despre 
care  nu  voim  să  spunem  nimic  rău,  dar  care  lasă  mult 
mai  puţine  urme  asupra  sufletului  omenesc  şi  şterg  mult 
mai  puţine  lacrimi  decât  aceştia  numiţi  mai  sus,  —  câte 
au  s’ar  fi  scris! 

Tot  aşezământul  adus  în  fiinţă  de  Bodeîschwingh, 
dela  25  Ianuarie  1872,  până  la  moartea  sa  în  1910, 
adică  în  timp  de  aproape  40  de  ani,  poartă  numele  de 
Bethel.  El  cuprinde  azi  73  de  stabilimente  împrăştiate 
la  margini  de  păduri,  pe  coaste  de  coline,  toate  într’o 
rânduială  desăvârşită,  cu  instalaţiunile  cele  mai  moderne 
şi  adăpostind  în  ele  ca  la  5000  de  locuitori.  Totuşi  în¬ 
făţişarea  tuturor  acestor  stabilimente  este  mai  impună¬ 
toare  decât  a  unui  orăşel  de  5000  de  locuitori,  din  pri¬ 
cină  că  aici  nu  avem  doar  a  face  cu  atâta  cât  trebuie 
pentru  a  locui  unor  cetăţeni  modeşti,  ci  avem  mari  sta¬ 
bilimente  de  producţiune,  care  dau  mijlocul  de  existenţă 
tuturor  nenorociţilor.  Ei  îşi  câştigă  singuri  traiul,  într’o 
atmosferă  veselă,  şi  nu  au  nevoie  acum  să  mai  fie  în 
sarcina  nimărui.  Aceasta  este  frumoasa  cale  a  binefa¬ 
cerii  :  să  pui  pe  om  în  situaţiunea  de  a-şi  câştigă  singur 
traiul. 

Bugetul  lor  se  suia  la  suma  de  3.000,000  de  mărci 
înainte  de  răsboiu,  adică  la  aproape  4.000  000  de  Lei. 
Când  ne,  gândim  ce  însemnă  această  sumă  înainte  de 
răsturnarea  socială  adusă  de  răsboiu,  înţelegem  că  avem 
a  face  cu  o  administraţiune  destul  de  întinsă. 

Până  să  ajungă  a  ridică  acestea  la  înălţimea  de  azi, 
pastorul  Bodeîschwingh  trebuiâ  să  facă  apel  la  lume 
pentru  a-1  ajută.  Lumea  ştiind  ce  operă  însemnată  să¬ 
vârşeşte  el,  niciodată  nu-1  lăsă  dezamăgit,  aşâ  că  tot¬ 
deauna  găsea  mijlocul  de  a  clădi  şi  a  întinde  colonia, 
care  trebuiâ  să  formeze  marea  problemă  a  vieţii  sale. 

Nu  se  oprea  însă  numai  la  aceste  mijloace.  Odată 
a  vândut  el  însuşi  la  licitaţie  recolta  de  cartofi  a  sta¬ 
bilimentelor  sale,  căci  avea  şi  teren  de  cultură.  Altă¬ 
dată  a  scos  bani  din  paharul  de  apă  rece  oferit  cu  » 
marcă  fiecăruia  din  vizitatori ;  în  altă  împrejurare,  a  um¬ 
plut  cu  apă  de  izvor  din  acea  regiune  50,000  de  sticle 
şi  le- a  vândut  cu  o  marcă  fiecare. 

,  Cine  se  apucă  de  lucru  iscodeşte  şi  mijloacele  de 
a-1  putea  împlini.  Aşa  făcea  Bodelschwingh. 

Cel  mai  minunat  însă  din  mijloacele  de  câştig  este 
acela  de  a  scoate  banul  din  nimic.  A  făcut  apel  la 
lume  să  i-se  trimeată  lucrurile  pe  care  le  aruncă,  adecă 
tinichele  pe  care  le  dă  la  gunoi,  cârpe  murdare  care 
se  aruncă,  haine  rupte  în  ultimul  grad  şi  fără  nici  o 
întrebuinţare,  hârtii  care  se  lapădă,  capete  de  ţigări,  la 
care  nu  se  gândeşte  nimenea  că  mai  pot  fi  bune  de 
ceva.  Pe  fiecare  an  sosesc  10,000  de  lăzi  cu  astfel  de 
materiale.  70  de  bolnavi  se  ocupă  zilnic  cu  desfacerea 
lor,  cercetarea  materialului,  alegerea  a  ce  mai  este  bun, 
care  apoi  se  desinfectează  şi  dă  aşezământului  un  venit 
de  25,000  de  mărci,  socotite  pe  valoarea  de  înainte 
de  răsboiu. 

Făcând  această  înoire,  Bodelschwingh  a  plecat  dela 
cuvintele  Domnului  Hristos:  Adunaţi  sfărămiturile  ce 
au  prisosit ,  ca  să  nu  se  peardă  ceva  (loan  6,  1 2).  Astăzi 
e  o  casă  măreaţă  acea  în  care  aceste  fărimături  se 
strâng,  şi  pe  păretele  din  faţă  stau  scrise  tocmai  aceste 
cuvinte,  arătând  că  şi  din  cele  mai  neînsemnate  lucruri 
se  poate  strânge  ceva. 

Nu  numai  atâta  e  de  admirat,  ci  şi  gingăşia  inspi¬ 
rată  de  Biblie,  cu  care  se  procedează  la  fiecare  pas. 
Numirile  biblice  date  feluritelor  stabilimente  corespund 
felului  de  muncă  ce  se  îndeplineşte  în  ele.  Astfel  sta¬ 
bilimentul  legătorilor  de  cărţi  se  numeşte  Betfaghe  (lo¬ 
calitatea  de  unde  a  fost  adus  asinul  pentru  Domnul 
Hristos),  pentrucă,  legând  cărţile  şi  răspândindu-le  î* 
lume,  ei  dezleagă  măgarul,  adecă  muncesc  pentrucă 
cuvântul  lui  Dumnezeu  să  se  împrăştie  în  lume.  Betleem 

se  numeşte  casa  în  care  se  fabrică  pânea.  Aci  lucrează 
15  lucrători  Ia  patru  cuptoare  mari  şi,  precum  se  ştie, 
cuvântul  Betleem  aceasta  înseamnă :  casa  pârtii.  Arimateia 
se  numeşte  casa  groparilor  din  cimitir,  pentrucă  Iosif 
din  Arimateia  a  luat  parte  vie  la  îngroparea  Mântui¬ 
torului  şi  pentrucă  omul  trebuie  să  aibă  totdeauna  viu 
gândul  morţii  înaintea  lui.  In  aşa  oraş  cu  mulţi  bolnavi, 
se  înţelege  că  şi  moartea  seceră  mai  mult  ca  aiurea. 
Qfulqal  este  stabilimentul  ferarilor;  Peniel  al  croitorilor; 
Horeb  âl  ciobotarilor  (cizmarilor);  Micul  ‘Nazaret  al 
tâmplarilor;  Tiatira  acea  a  vânzătorilor,  în  amintirea 
Lidlei  din  Tiatira  negustoreasă  de  purpură,  pe  care  a 
adus-o  la  credinţă  sf.  Pavel;  Saron  a  grădinarilor,  care 
sunt  în  număr  de  63  şi  fac  un  foarte  însemnat  negoţ 
de  seminţe;  Betabara  (locul  unde  boteză  Ioan  Boteză¬ 
torul)  casa  spălătoreselor,  pentrucă  şi  ele  trebuie  să 
umble  mult  cu  apa.  Aşa  te  întâlneşti  în  această  colonie 
în  toate  părţile  numai  cu  numiri  biblice. 

In  mijlocul  tuturor  acestora,  este  o  biserică  măreaţă, 
cu  clopote  turnate  din  10,000  de  monede  de  aramă  şi 
argint  eşite  din  uz,  şi  o  orînduire  pentru  cult  la  vreme 
de  vară  în  pădure,  unde  pot  luă  parte  pâDă  la  30,000 
de  persoane. 

Este  şi  şcoală,  nu  numai  şcoală  elementară  pentru 
formarea  infirmilor,  ci  şcoală  de  teologie  practică,  în 
care  se  formează  misionarii  pentru  practicarea  iubirii 
aproapelui.  Se  învaţă  în  ea  patru  ani.  şi  se  predau  studii 
destul  de  întinse. 

Nicăiri  ca  aci  nu  este  colaborarea  între  medicină 
şi  religiune.  Spitalul  are  15  medici  şi  15  preoţi,  dar 
aceştia  din  urmă  sunt  mai  toţi  şi  medici. 

Efectul  social  educativ  al  acestui  aşezământ  este 
nemărginit.  Oameni  de  afară  sunt  câştigaţi  pentru  dra¬ 
gostea  aproapelui.  Se  pomeneşte  de  cazul  unui  lucrător 
care,  văzând  miile  de  epileptici  îngrijiţi  aici,  a  mulţămit 
lui  Dumnezeu  că  are  copii  sănătoşi  şi  s’a  hotărât  să 
dea  totdeauna  un  tribut  anual  de  mulţămire.  Aceasta 
3l  crescut  prin  imitaţiune  din  partea  altora,  până  la  a 

alcătui  aşa  zisul  gologan  de  recunoştinţă.  Din  acest 
venit,  a  fost  înfiinţat  azilul  numit  iar  cu  nume  biblic 
Zoar.  A  costat  160,000  de  mărci  şi  a  fost  ridicat  din 
400,000  de  mărci  adunate  din  astfel  de  daruri  mici. 

Alt  efect  educativ  este  asupra  facultăţilor  de  teo-  » 
logie.  Mulţi  studenţi  în  teplogie  vin  să  facă  aici  prac¬ 
tică  de  milă  creştinească  şi  activitate  practică.  Iată  cum 
se  exprimă  în  această  privinţă  un  autor  francez: 

«Alăturea  de  personalul  regulat,  cei  mai  distinşi 
studenţi  în  teologie  privesc  ca  o  onoare  de  a  săvârşi 
aici  un  fel  de  noviciat.  Ei  nu  numai  predică,  sfătuiesc, 
slujesc  ca  secretari  lui  Bodelschwingh,  ci  încă  spală  şi 
îmbracă  pe  bolnavi,  supraveghiază  pe  neputincioşi,  curăţă 
scândurile  pe  care  aceştia  le-a  murdărit»,1 

Munca  lui  Bodelschwingh  a  fost  preţuită  şi  de  trei 
împăraţi.  Wilhelm  I,  Frederic  III  şi  Wilhelm  III  au 
dăruit  fiecare  câte  o  fereastră  colorată  pentru  biserica 
oraşului  lor. 

Bodelschwingh  a  fost  mult  ajutat  de  un  stabiliment 
de  surori  de  caritate,  care  a  crescut  sub  conducerea  lui. 

Din  aşezământul  său  au  crescut  alte  aşezăminte, 
aşa  că  opera  Iui  se  întinde. 

După  statistica  din  1910,  iată  ce  populaţiune  şi  ce 
persoane  se  găsea  în  aceste  stabilimente: 

La  Betel ,  3467  de  bolnavi; 

La  Sarepta ,  1304  surori,  din  care  70  în  lucru  la 
Betel,  iar  restul  în  alte  staţiuni; 

La  Nazaret,  464  de  fraţi  şi  61  de  ajutoare  slobode, 
iar  la  Wilmersdolf,  200  de  colon i. 

Aceasta  înseamnă  mai  mult  de  5000  de  oameni 
strânşi  la  un  loc  de  dragostea  şi  munca  creştinească  a 
Iui  Bodelschwingh,  care,  deşî  fiu  de  ministru,  n’a  des- 
preţuit  a  servi  aproapelui  său  în  felul  acesta. 

Iată  cum  apreciază  munca  aceasta  autorul  francez 
de  care  am  pomenit: 


1  Gaston  Tournier,  A  travers  l’Allemagnereligieuse.  Paris  1912,  p.  11—12. 

«Opera  dela  Betel  este  o  minunată  faptă  de  iubire, 
rugăciune  şi  credinţă,  cel  mai  întins  azil  din  Europa^ 
eea  mai  mare  vatră  de  solidaritate  pe  care  o  cunoaşte 
himea».1 

Făcea  să  ştim  asemenea  lucruri. 

(Va  urmă).  Arhim.  SCRIBAN. 


„Coborând  din  Ierusalim  în  Ierihon“  .  . . 
în  zilele  noastre!... 

Vremea  noastră  e  îndeosebi  stăpânită  de  preocupări 
sociale. 

Nevoia  de  a  da  o  nouă  orientare  vieţii  în  des- 
orientarea  actuală  a  lumii,  trezeşte  o  sumedenie  de 
probleme  care  aşteaptă  grabnice  şi  definitive  deslegări. 

Din  oficinele  parlamentare  ale  tuturor  ţărilor  por¬ 
nesc  zilnic  valuri  de  decrete  şi  legiuiri  menite  să  sta¬ 
tornicească  în  raporturile  sociale  o  ordine  şi  un  echi¬ 
libru  prin  ritmul  forţelor  economice. 

Toate  competenţele  financiare,  de  pildă,  au  fost 
mobilizate  pentru  găsirea  unei  formule  mântuitoare.  Şi 
cu  toate  acestea^de  aproape  4  ani  « necunoscuta  magică» 
nu  a  putut  fi  descoperită. 

Căci  atâta  vreme  cât  ecvaţiile  sociale  vor  rămânea 
închise  între  scoarţele  algebrei  economice  şi  date  înv* 
seama  specialiştilor  importului  şi  exportului,  ele  vor 
rămânea  nedeslegate  şi  suferinţele  noastre  fără  lecuire. 

In  lumea  aceasta  sunt  realităţi  morale  cari  nu  pot 
intră  în  câmpul  de  observaţie  al  inginerilor  economici 
şi  probleme  cari  nu  se  rezolvă  în  parlamente  nici  în 
laborator»  sociale  ci  pe  drumul  acela  vechiu  şi  simplu 
care  duce  dela  Ierusalim  la  lerihon  . . . 

Vieaţa  noastră  întreagă  se  desfăşură  între  aceste 
două  staţiuni:  toţi  plecăm  voioşi  în  fiecare  zi  din  le- 


1  Oaston  Tournier,  Op.  cit.,  p.  13. 

rusalimul  speranţelor  spre  Ierihonul  visurilor  şi-al  idea¬ 
lului  ! . . . 

Dar  pe  drumul  înfăptuirilor  cei  mai  mulţi  cădeai 
pradă  greutăţilor  la  care  nu  ne  aşteptam,  şi  împotrivi¬ 
rilor  pe  cari  nu  ne-am  pregătit  să  le  biruim  —  ca  şi 
drumeţul  din  Evanghelie. 

Despuiaţi,  jefuiţi,  schingiuiţi,  acoperiţi  de  răni  şi 
vânătăi,  leşinaţi  şi  părăsiţi  la  marginea  drumului  nostru 
de  avânt  neprevăzător,  noi  aşteptăm  azi  Samariteanul 
providenţial ... 

Toţi  preoţii  şi  le  viţii  materialismului  nemilostiv  şi 
egoist  trec  de  atâta  vreme  pe  lângă  noi  cu  nepăsare 
căci  oamenii  legilor ;  lipsiţi  de  conştiinţă,  nu  se  opresc 
niciodată  lângă  durerile  fraţilor  lor. 

Legalismul  e  pasiv.  Din  pricina  lui  s’au  prădădit 
atâtea  puteri  vii  în  lume! 

Iubirea  samarineanului,  e  activă  şi  creatoare  de 
vieaţă. 

In  toate  epocile  ea  singură  a  putut  renaşte  toate 
victimile  tâlharilor  istoriei  universale. 

T'  Şi  ,azi  de  iubirea  lui  nu  de  ortodoxismul  neutral 
al  leviţlor  avem  nevoie.  Fără  prea  multă  căzuistică  şi 
illră  învestiri  oficiale,  samaritenii  cei  simpli  şi  buni  sin¬ 
guri  pot  fi  azi  reformatorii  vieţii  noastre  sociale. 

Să  nu  aşteptăm  însă  să  ni-i  trimeată  întâmplarea 
sau  norocul;  ci  să  ni-i  pregătim  din  vreme.  Căci  azi 
când  haita  tâlharilor  creşte  din  zi  în  zi,  grija  noastră 
cea  mai  mare  trebuie  să  fie  să  înmulţim  echipele  bu¬ 
nilor  samariteni  —  sau  să  stârpim  şleahta  leviţilor,  căci 
şi  fariseismul  lor  e  una  din  pricinile  prăsirii  tâlharilor 
în  lume. 

Şi  Biserica  trebuie  să  fie  Ierusalimul  care  să  tri¬ 
mită  mereu  pe  drumul  care  duce  la  Ierihonul  idealului 
sau  samariteni  cari  să  ajute  pe  cei  atacaţi  sau  patrule 
care  să  nimicească  tâlharii  cari  atacă. 

Altfel,  zadarnic  vom  mai  visă  Ierihonul  unor  zile 
mai  bunel...  .  Diac.  Gr.  Cristescu. 


Naşterea  Domnului. 

Meditaţie. 

Să  ne  împrospătăm  amintirea  duioasei  povestiri  a  evanghe¬ 
liilor  despre  naşterea  Domnului.  Cum  a  dat  poruncă  Împăratul 
August,  ca  să  se  scrie  toată  lumea,  fiecare  in  patria  sa,  la  locul 
său  de  naştere.  Urmând  poruncii  pleacă  şi  Ipsif  cu  Maria  dela 
Nazaret  la  Betlehem.  Dar  nu  aflară  aici  casă  care  să-i  primească 
şi  trebuiră  să  se  adăpostească  într’o  peşteră,  unde  se  născu 
Mântuitorul.  Să  ne  închipuim  calea  spre  Betlehem  şi  pe  Fe¬ 
cioară  cu  losif  înaintând  încet  şi  greu  pe  drumul  mare;  acolo 
peştera  cu  ieslea  dobitoacelor  şi  să  ne  rugăm  ca  darul  Dom¬ 
nului  să  se  pogoare  peste  noi,  ca  să  ne  facem  vrednici  de  a 
primi  şi  a  cuprinde  cât  mai  desăvârşit  duhul  dumnezeescului 
Mântuitor,  şi  a  ne  pătrunde  tot  mai  mult  de  spiritul  Lui,  ca 
să-l  putem  urmă  cu  credinţă.  Să  urmărim  cu  gândul  călă¬ 
toria  la  Betlehem,  primirea  lor  acoţo  şi  să  ne  înfăţişăm 
înaintea  ochilor  sufletului  naşterea  Domnului  în  peşteră. 

Călătoria  la  Betlehem  pentru  Maria  şi  losif  a  fost  cu 
adevărat  grea,  din  orice  punct  de  vedere  s’ar  judecă.  Grea, 
pentrucă  pe  aceâ  vreme  o  călătorie  nu  se  făceâ  comod  şi  ru 
uşurinţa  de  azi;  grea,  pentrucă  erau  săraci,  şi  săracului  întc:- 
deauna  îi  este  mai  greu  drumul;  grea,  pentrucă  losii  trebv  î 
să-şi  cheltuiască  cu  acest  drum  puţinul  său  câştig,  jertfă  n 
tocmai  mică  pentru  oameni  săraci.  Şi  nici  timpul  nu  eră  cel 
mai  pdtrivit.  Anume  Maria  eră  aproape  să  se  uşureze  de  sar¬ 
cina  ei.  Acasă  işi  pregătise  totul  ca  să  poată  primi  şi  îngriji 
pe  Mântuitorul  după  cuviinţă;  pe  lângă  toată  sărăcia  ;  în  streini 
n'aveâ  casă  unde  să  tragă,  şi  aceasta  le  făceâ  călătoria  neplă¬ 
cută,  amară.  La  toate  aceste  se  adauge  faptul  că  porunca  veneâ 
dela  un  strein,  dela  un  păgân,  aşâ  de  nesimpatic  poporului  ji¬ 
dovesc. 

Dar  Maria  eră  cu  aceeaş  supunere  ca  şi  cu  prilejul  vestirii 
bune,  pe  care  i-o  adusese  îngerul:  «iată  roaba  Domnului, 
fie  mie  după  cuvântul  tău».  Se  lasă  în  voia  Iui  Dumnezeu.  îşi 
strinseră  de  grab  puţinele  lucruri  de  trebuinţă  şi  fără  murmur 
fără  tânguire  şi  fără  şovăire  plecară  la  drum.  la  priveşte,  cum 
*  înaintează  încet,  în  tăcere  adâncă  şi  în  meditare  sfântă  ca  să 

plinească  voia  Domnului  $i  de  se  aude  vre-o  vorbă  de  pe  bu¬ 
zele  lor,  sunt  cuvinte  de  smerenie  şi  de  Îndemn  reciproc  la 
încredere. 

Sosirea  la  Betlehem  s'a  făcut  cu  osteneli  şi  istoviţi, 
losif  trebui  totuşi  să  plece  fără  zăbavă  ca  să  caute  casă,  unde 
să-şi  plece  capul  Maria  şi  pruncul  ce  eră  să  se  nască.  Să-l  în¬ 
soţim  pe  acest  drum  de  umilire  şi  de  durere.  Pretutindenea 
este  respins,  uneori  cu  vorbe  aspre  şi  batjocoritoare.  Cât  de 
greu  îi  va  fi  venit,  când  trebui  să  spună  Măriei  zădarnica  lui 
alergare  şi  stăruinţă.  Nu  le  rămâneâ  acum  alta,  decât  să  caute 
un  adăpost  de  nevoie,  ori  unde,  într’o  peştere  părăsită.  «Intru 
ale  sale  a  venit  şi  ai  săi  nu  l-au  primit».  Pătrunde-te  de  fiecare 
cuvânt,  ca  să  trezeşti  în  sufletul  tău  compătimirea,  împreună 
simţirea  cu  familia  sfântă;  apropie-te  cu  intimitate,  ca  să  poţi 
înţelege  cum  de  Mântuitorui,  care  are  în  mână  inima  oamenilor, 
n’a  înmuiat-o  nici  unuia  aşa  fel,  ca  el  să  se  simtă  îndemnat  a-i 
îmbiâ  un  adăpost  cuviincios;  când  e  vorba  însă  de  slujitorii  săi 
devotaţi,  câte  inimi  nu  induioşază  Domnul  ca  sâ-i  primească 
pe  ei  cu  bucurie,  să  i  ocrotească,  de  cumva  ii  ameninţă  vre-o 
primejdie.  Istoria  bisericii  ne  dă  atâtea  pilde,  când  oamenii  în 
slujba  Domnului,  ca  prin  minune  au  fost  scăpaţi  de  primejdii, 
ca  prin  minune  li  s’a  dat  tocmai  de  ce  aveau  mai  mare  nevoie, 
o  mână  nevăzută  Ie-a  deschis  drumul  printre  mii  de  obstacole 
şi  le-a  luminat  cărarea  vieţii.  Dăţi  seama  apoi  dacă  nu  te  ru¬ 
şinează  şi  pe  tine  reproşul  sf.  evanghelist  loan:  «întru  ale  sale 
a  venit...»  De  câteori  nu  va  fi  voit  Mântuitorul  să  vinii  şi  la 
tine  şi  tu  nu  l-ai  primit,  ţi-ai  închis  uşa  inimii  şi  ia-i  întors  spatele. 

Uneori  poate  te  gândeşti,  mai  ales  acum  de  sărbătorile 
Naşterii:  de-aş  fi  trăit  în  acea  vreme  în  Betlehem,  cât  de  bu¬ 
curos  aş  fi  primit  in  casa  mea  pe  Mântuitorul  lumii,  cu  cât 
drag  ia-ş  fi  slugit.  Ce  nu  ţi-a  fost  cu  putinţă  atunci  ţi-se  îmbie 
prilejul  acum  să  faci:  că  tot  ceeace  faci  unul  frate  al  tău,  unuia 
dintre  aceşti  mai  mici,  Mântuitorul  ţi-o  ascrie  ca  făcută  Lui. 
Cât  de  mângăitor  este  gândul  că  poţi  să  repari  răceala,  să  în¬ 
drepţi  atitudinea  respingătoare  a  locuitorilor  din  Betlehem,  prin 
faptele  dragostei,  a  carităţii  creştineşti. 

Naşterea  Domnului.  «Şi  a  născut  pe  fiul  său  cel  întâi 
născut  şi  l*a  înfăşat  pe  dânsul  şi  l-a  culcat  în  iesle,  pentrucă 


nu  aveau  ei  ioc  la  gazdă»  (Luca  2,  7).  Inchină-te  pruncului  nou- 
născut  în  peşteră.  —  Fă-te  părtaş  şi  tu  la  nemărginita  bucurie 
a  sfintei  Fecioare  şi  a  cuviosului  losif.  Ei  uită  toate  strapaţele, 
lipsurile  şi  umilirile,  pentrucă  peştera  se  făcu  lor  rai  pe  pământ. 
Adânceşte-te  în  taina  ce  se  petrece  sub  ochii  tăi.  Toate  însuşirile 
dumnezeeşti:  bunătatea,  mila,  dragostea,  atotputernicia  iasă  mult 
mai  viu  Ia  iveală  aici,  decât  în  opera  creaţiunii.  Nou-născutul  în 
peşteră,  prin  pilda  Lui  ne  învaţă  toate  virtuţile  pe  cari  în  chip 
eroic  le  desăvârşeşte  pe  cruce.  Peştera  şi  crucea,  ce,  amvoane 
puternice  pentru  vestirea  adevărului  mântuirii  şi  a  virtuţilor  prin 
cari  se  câştigă.  Mai  ales  o  virtute  să  învăţăm  dela  copilul  născut 
în  peşteră.  Precum  se  desface  umilirea  de, sine  din  întruparea 
Cuvântului  vecinie  în  chipul  omului»  aşâ  se  desprinde  din  naşterea 
Sa  cea  mai  desăvârşită  dragoste  de  sărăcie,  de  cele  smerite 
Umilinţa  şi  sărăcia  sunt  cele  două  cărări  pe  cari  urmăm  cu  ade¬ 
vărat  lui  Hristos.  Să  ne  adâncim  In  toate  însuşirile  sărăciei  dum- 
nezeescului  Mântuitor  la  naşterea  Lui.  Ea  a  fost  deplină:  i-a 
lipsit  nu  numai  belşugul  întrecător  ci  şi  cele  mai  de  lipsă;  mai 
sărac,  nici  nu  se  puteâ  naşte  un  copil  pe  lume.  Sărăcia  Lui  a  fost 
de  bunăvoie,  «că,  pentru  voi  a  sărăcit,  bogat  fiind,  ca  voi  cu 
sărăcia  lui  să  vă  îmbogăţiţi»  (2  Cor.  8,  9),  ceeace  este  cu  atât 
mai  minunat,  cu  cât  Hristos  tot  aşâ  puteâ  să  ne  mântuiască  şi 
de  s’ar  fi  născut  bogat.  Această  sărăcie  a  fost  chiar  căutată, 
intenţionată.  De  aceea  a  orânduit  El  porunca  împăratului  August 
tocmai  în  acest  timp,  ca  în  streini,  în  deplină  sărăcie  să  vie  pe 
lume;  în  Nazaret,  sub  grija  de  maică  a  Măriei  i-ar  fi  fost  mai 
comod. 

Ca  să  ne  întărim  în  îndemnul  cătră  sărăcie,  măcar  pe  scurt 
să  ne  dăm  seama  cât  de  mult  a  recomandat- o  Mântuitorul,  a 
lăudat-o,  a  preţuit-o  şi  a  binecuvântat-o.  A  recomandat-o  când 
de  bunăvoie  şi-a  ales-o.  Să-ţi  gândeşti  deci,  că  ceeace  înţelep¬ 
ciunea  vecinică  şi-a  ales  sieşi  trebue  să  fie  bun,  de  dorit.  A 
preferit  Domnul  sărăcia  faţă  de  bogăţie  nu  numai  în  vorbe  ci 
şi  în  faptă,  când  şi-a  ales-o.  Aşadar  trebue  să  fie  mai  bună, 
mai  folositoare  decât  bogăţia.  A  preţuit-o  şi  a  inobilat-o 
prin  aceea  că  vieaţa  întreagă  a  trăit  în  sărăcie,  şi  prin  aceasta 
i-a  limpezit  preţul,  am  puteâ  zice  a  îndumnezeit-o.  Şi  a  bine¬ 
cuvântat-o,  căci  iată  ce  făgăduinţă  leagă  de  ea:  fericiţi  sunt 

2* 


cei  săraci  cu  duhui  că  acelora  este  Imoărăţia  cerurilor  (Mai.  5, 
3);  tot  celce  a  lăsat  casă,  sau  fraţi  sau  holde  pentru  numele  meu 
însutit  va'  luă  şi  vieaţă  vecinică  va  moşteni  (Mat.  19.  29); 
şi,  dupăcum  ne  spune  evanghelistul  Marcu  (10,  30),  chiar  in 
această  vieaţă  pământească.  Nu  este  de  mirare  deci,  că  sărăcia 
a  avut  atâta  putere  atractivă  pentru  mii  de  oameni  ai  lui  Dum¬ 
nezeu,  cari  şi-au  ales-o  de  bunăvoie,  au  lăudat  o  şi  au  trăit  în 
ea,  ca  să-şi  folosească  şieşi  câştigându-şi  comoară  netrecătoare 
şi  ca  să  fie  bineplăcuţi  Domnului. 

De  încheiere  să  rugăm  din  toată  inima  .pe  Cel  născut  în 
peştera  Betlehemului  ca,  după  pilda  pe  care  ne-a  dat-o  prin 
naşterea  Sa  în  ieslea  dobitoacelor,  să  ne  dăruiască  şi  nouă  dra¬ 
gostea  de  sărăcie  şi  de  cele  ale  smereniei,  ca  să  putem  sta  împotriva 
ispitelor  acestor  vremi  de  materialism  neînfrânat;  să  ne  ajute 
ca  să  ne  putem  hotărî  cu  tărie  să-l  urmăm  măcar  în  duhul  Lui, 
prin  de  slip  ir  ea  inimelor  de  b’unurile  acestei  lumi  pământeşti, 
prin  infrânarea  poftei  prea  mari  după  aceste  bunuri,  prin 
mulţumirea  cu  situaţia  modestă  pe  care  o  avem,  şi  prin  re¬ 
strângerea  cheltuelilor  superflue,  pentruca  banul  agonisit 
să-l  putem  întrebuinţa  ia  opere  de  ajutorare  a  sporirii  împără¬ 
ţiei  iui  Dumnezeu  între  oameni. 

(După  Hurter.)  Preot.  P.  Moruşca. 


Pilde. 

O  vorbă  a  lui  Tasso.  Marele  poet  italian  Tasso ,  eră  in - 
vidiat  de  mulţi  neputincioşi  plini  de  ambiţie.  I-au  atacat  poeziile 
i-au  atacat  cinstea,  i  au  terfelit  bunul  nume ,  până  când  unuia 
dintre  ei,  lui  lacob  Salviati,  i-a  reuşit  să  exopereze  dimiterea 
din  posturile  onorifice,  ce  le  ocupă,  şi  să-l  arunce  in  temniţă. 

Prietinii  lui  Tasso  l-au  urmărit  pe  Salviati  pas  de  pas, 
până  l-au  prins  cu  una  boacănă ,  căre  i  puteâ  pune  capul.  Ime¬ 
diat  s’au  dus  la  Tasso  in  temniţă,  şi  i-au  spus  ce  au  aflat  ru- 
gându-L  să  se  folosească  de  ocazie  şi  să-şi  răzbune  pe  Salviati , 

Dar  Tasso  a  răspuns;  *Nu!  Nu  vreau  să-ldespoi  nici  de 
cinste,  şi  nici  pânea  nu  vreau  să  i-o  iau;  numai  de  una  aş 
vrea  să-l  despoi:  de  răutate /» 

Mâne.  —  Regele  Tebei  Arhtas  îşi  petreceâ  ca  niciodată ,  când 
iată  cineva  vine  do  scrisoare ,  rugându-l  s’o  citească  fără  întâr¬ 
ziere.  <Ce!  N’am  vreme!  Mâne  —  nu  azi h  Şi  cocoloşindu-o  a 
pus-o  deoparte. 

Dar  ziua  de  mâne  n’a  mai  ajuns-o  regele,  căci  noaptea  a 
fost  omorît,  şi-un  prietin  tocmai  de  moartea  aceasta  a  vrut  să-l 
scape  cu  scrisoarea ,  pe  care  <n’a  avut  vreme *  s’o  citească. 

G.  M. 

*  * 

Singurul  rănim.  La  masa  de  sărbători  a  unui  om  cu 
dare  de  mână  se  găseau  mulţi  învitaţi.  Printre  ei  şi  un  om 
foarte  vesel,  vestit  că  o  duce  întduna  în  glume.  In  decursul 
mesei  la  care  se  petreceâ  cuviincios  dar  în  voie  bună,  comicul 
nu  puteâ  să  nu-şi  desfacă  traista  lui.  Intre  cele  multe  pe  cari 
le-a  spus  în  râsetul  plin  al  mulţimii,  cuvintele  lui  au  atins  cu 
ironia  lor  şi  religiunea  şi  Biblia.  La  masă  se  găseă  şi  un  vene¬ 
rabil  preot ,  care  nu  i-a  reflectat  însă  nici  o  vorbă,  ci  doară  îşi 
plecase  capul  şi  deveneâ  tot  mai  serios,  mai  tăcut.  Cum  socie- 
f  tatea  veselă  îl  fixă  pe  preot,  decâteori  glumeţul  spuneă  o  vorbă 
mai  apăsată ,  observară  cu  toţii  seriozitatea  lui ,  înfăţişarea  lui 
gânditoare.  Intrigat  însuşi  omul  cu  vorbele  de  înţepătură ,  îl 
întrebă  cu  o  înfăţişare  cu  totul  serioasă ,  ce  anume  îl  indispune? 
Preotul  ridică  blând  privirea  şi  spusă:  <Mă  chinue  amintirea 
întâmplării,  pe  care  o  văzui  tocmai  acum,  venind  aici  la  masă. 

Un  biet  om  bătrân,  sărman  şi  bolnav  veneă  încet  pe  marginea 
drumului  sprijinit  de  singurul  lui  razim,  cârja  de  subsuoară, 
de  care  îşi  sprijineâ  neputinţele.  Când  ajunse  în  dreptul  unui  » 
lac  de  noroi  un  copil  rău  criscut  îi  lovi  cu  piciorul  cârja  de 
subsuori  şi  bietul  om  căzii  grămadă  în  noroi*.  <  Se  poate  şi  una 
ca  asia  —  replică  eneryat  omul  glumeţ  —  un  astfel  de  copil 
murdar,  ori  al  cui  ar  fi  trebue  pedepsit  aspru*.  —  <D-Ta  eşti 
acest  băiat  desmăţat  —  răspunse  preotul.  Omenimea  bolnavă, 
apăsată  de  atâtea  suferinţe  abiă  îşi  târeşte  vieaţa  sprijinita  de 
singurul  razim  al  Evangheliei  şi  dta  voieşti  cu  orice  preţ  să-i 
smânceşti  şi  acest  razim ,  ca  să  cadă  şi  să  se  înece  în  noroi* ! 

P. 

MIŞCAREA  LITERARĂ. 


Christus  und  das  menschliche  Leben  de  Fr.  W.  Foerster. 

Miinchen,  Verlag  von  Ernst  Reinhardt  1922. 

E  cea  mai  nouă  carte  a  mareiui  pedagog  şi  filosof  german, 
al  cărui  nume  e  destul  de  cunoscut  şi  la  noi.  Pentru  cine*cu- 
noaşte  opera  acestui  apostol  al  vremilor  noastre,  noua  sa  carte 
nu  va  fi  o  surpriză;  căci  Foerster  e  unul  dintre  puţinii  îndru* 
mători  de  astăzi,  cari  privesc  marile  probleme  —  de  ordin  cultural, 
social  şi  politic  —  prin  prisma  cugetării  creştine.  Scrierile  lui  —  în 
covârşitoarea  lor  majoritate,  educative  —  sânt  pătrunse  de  duhul 
genuin  al  dragostei  creştineşti.  Din  acelaş  principiu  central  al 
evangheliei  lui  Hristos  ş'-a  cristalizat  Foerster  şi  concepţia  sa 
despre  problema  socială,  a  cărei  deslegare  n’o  vede  decât  într’o 
fundamentală  inoire  a  omului  dinlăuntru  prin  zidirea  unei  culturi 
tu  idealuri.  Pilda  vie  pentru  această  înnoire  o  avem  în  vieaţa 
$i  învăţătura  lui  Hristos. 

Cartea  lui  Foerster  a  răsărit  din  gândul  de  a  înfăţişa 
omului  modern  principiile  creştinismului  şi  mai  ales  de  a  ie 
inactivă  in  vieaţa.  Din  acest  motiv  autorul  nici  nu  face  o  expu¬ 
nere  sistematică,  ci  urmează  un  drum  mai  mult  «psihagogic», 
inductiv.  Pornind  totdeauna  dela  fapte  concrete  el  ajunge  Ia 
aceleaşi  încheieri  —  mărturisite  sau  nu  —  că  soluţionarea  te¬ 
meinică  a  conflictelor  omeneşti  n’o  poate  da  decât  dreptatea 
izvorîtă  din  dragostea  creştinească:  omnia  instaurare  in  lesa 
Qhristo. 

«Pentru  autor  religiunea  nu  e  numai  un  mijloc  superior, 
cu  ajutorul  căruia  re  pot  îndrumă  lucrurile  acestei  lumi;  nu,  ci 
religiunea  este  în  sine  un  scop,  supremul  scop  a!  vieţii  ome¬ 
neşti.  Dar,  fireşte,  numai  celce  încearcă  să  vieţuiască  neîn¬ 
cetat  în  conformitate  cu  îndemnurile  ei  revelate,  este  cu  ade¬ 
vărat  religios  şi  crede  cu  adevărat  în  Dumnezeu  şi  în  fiul  său 
Mântuitor». 

Cartea,  care  se  adresează  în  deosebi  omului  modern,  pe 
care  cultura  Caustică  a  veacului  nostru  l-a  înstrăinat  de  proble¬ 
mele  profunde  ale f  creştinismului  şi  ale  religiunei  peste  tot, 
este  scrisă  în  capitole  scurte  şi  străbătută  de  duhul  celei  mai 
curate  sincerităţi.  Preoţii  noştri  chemaţi  să  săvârşească  opera 
de  evanghelizare  a  oraşelor  ar  găsi  în  ea  cel  mai  efectiv  sprijin. 

Ce  bine  ar  fi  s’avem  prilejul  să  vorbim  cât  de  curând 
despre  traducerea  in  româneşte  a  acestei  cărţi ! 

* 

Explicarea  evangheliilor,  potrivit  cu  programă  oficială 
de  S.  Mehedinţi.  Bucureşti.  Editura  <■  Vieaţa  Românească ». 


Preţul:  Lei  19—.  Dl  Mehedinţi  este  unul  dintre  puţinii  noştri 
dascăli  mari,  cari  se  ocupă  serios  de  problema  religioasă  şi  de 
importanţa  ei  covârşitoare  mai  ales  pentru  zilele  noastre.  Pentru 
domnia  sa  necesitatea  unei  solide  educaţii  religioase  a  popo¬ 
rului  nostru  a  devenit  o  axiomă.  De  aceea  o  şi  accentuiază, 
ori  de  câteori  are  prilejul  s’o  facă. 

«Explicarea 'evangheliilor»  dovedeşte,  că  dl  Mehedinţi  a 
făcut  pasul  hotărîtor  dela  îndemnurile  teoretice  la  apostolatul 
practic.  Fără  tâlcul  înţelept  al  scripturilor  sfinte  —  şi  în  special 
al  cuvintelor  şi  faptelor  Mântuitorului  nostru  —  nici  nu  e  cu 
putinţă  o  temeinică  operă  de  evanghelizare.  In  şcoală,  ca  şi 
in  vieaţă. 

Dar  dl  Mehedinţi  nu  ne-a  dat  prin  adunarea  tâlcuirilor 
sale  numai  o  strălucită  carte  de  şcoală,  ci  şi  o  carte  de  educaţie 
religioasă  pentru  toate  vârstele.  Această  împrejurare  măreşte 
valoarea  faptei  sale.  Ar  fi  păcat  să  nu  amintim  şi  faptul  că 
explicările  evangheliilor  sunt  precedate  de  un  scurt  dar  foarte 
lămurit  studiu  despre  «Cum  s'a  ivit  evanghelia»  lui  Isus  — 
studiu  păreri  o  iscusită  apologie  a  creştinismului  faţă  de  cele¬ 
lalte  religii. 

Mai  adăogând  că  cartea  are  şi  avaniajul  de  a  fi  scrisă  pe 
înţelesul  tuturora.  într’o  limbă  curată  şi  intr’un  stil  de  o  limpe¬ 
zime  uimitoare,  avem  tot  dreptul  să  o  recomandăm  cu  toată 
căldura  cu  care  a  fost  scrisă. 

* 

înapoi  —  la  Hristos !  de  Pr.  Qh.  /.  Ohia,  profesor  se¬ 
cundar.  Editura  revistei  «Renaşterea».  —  Societatea  de  curând 
organizată  a?  clerului  din  eparhia  Râmnicului  Noului-Severin  a 
hotărît  să  editeze,  în  cadrul  programului  său  de  muncă,  o  «bi¬ 
bliotecă  religioasă  ştiinţifică».  Această  bibliotecă  se  adresează 
«în  primul  rând  persoanelor  cu  o  oarecare  cultură,  cari  au  o 
atitudine  indiferentă-  sau  chiar  vrăşmaşe  faţă  de  problemele  re¬ 
ligioase».  Ea  va  aduce  însă  un  real  folos  oricărui  cititor,  care 
caută  să-şi  întemeinicească  credinţele  sale  şi  să  şi  lărgească 
orientările  religioase. 

«Înapoi  —  la  Hristos»  de  păr.  I.  Ohia,  e  cel  dintâi  fascicol 
al  publicaţiei  amintite.  Tratează  importanţa  istorică  a  creştinis¬ 
mului,  cu  deosebită  privire  asupra  laturii  lui  sociale,  fapt  care 
împrumută  chestiunii  un  pronunţat  caracter  deactualitate.  Credem 
că  nu  e  de  prisos  să  amintim  nici  faptul,  că  intre  izvoarele 
ştiinţifice  consultate  de  autor  e  şi  monumentala  operă  de  curând 
apărută  a  lui  Giovanni  Papini:  Histoire  du  Christ. 

* 

Publicaţiile  casei  şcoalelor  —  Manual  de  ermeneutică 
biblică  pentru  clasa  VIU  a  seminariilor  teologice  din  România 


Veche,  de  Arhim.  /.  Scnbiuu  Ediţia  a  doua,  conform  programei 
în  vigoare.  Bucureşti  1922  Tipografia  «Sportul»,  Preţul  Lei  10" — . 
Ediţia  nouă  a  unei  cărţi  e  determinată  de  obiceiu  prin  două 
împrejurări:  Epmsarea  ediţiei  celei  vechi,  sau  necesitatea  revi¬ 
zuirii  ei  din  punct  de  vedere  ştienţific.  In  cazul  nostru,  rolul 
precumpănitor  l-a  avut  împrejurarea  dintâiu,  de  ordin  practic. 
Totuşi  a  doua  ediţie  a  «Ermeneuticei  biblice»  de  păr.  Arhimandrit 
1.  Scriban  nu  este  o  retipărire  neschimbată  a  celei  vechi,  ci  se 
prezintă  cu  îmbunătăţiri  evidente  şi  cu  întregiri  simţitoare.  E 
vorba  mai  ales  de  lămuritoarele  note  sublineare  dela  paragraful 
despre  «Uzul  vorbirii»  şi  tie  «Apendicele»  lărgit  al  cărţii,  care 
de  astădată  ne  dă  —  fireşte  in  chip  sumar  —  şi  istoria  inter¬ 
pretării  biblice,  precum  şi  câteva  exemple  de  interpretare.  Aşa 
cum  ni  se  prezintă  «Ermeneutica»  părintelui  arhim.  Scriban  e 
o  carte  folositoare  nu  numai  pentru  seminarişti,  ci  pentru  ori¬ 
cine  caută  un  îndrumător  în  înţelegerea  adevărată  a  Scriptu¬ 
rilor  Sfinte.  C . 

CRONICĂ  BISERICEASCĂ-CULTURALĂ. 

Calvarul  creştinilor  din  Orient.  Cei  cari  au  suferit  mai 
mult  pe  urma  ultimului  răsboiu  greco-turc  au  fost  de  bună 
seamă  creştinii  din  cuprinsul  teritorului  turcesc.  Furia  moha- 
medanismului  intolerant  s'a  deslănţuit  cu  prilejul  aceşti  în  toată 
grozăvenia  ei.  Mulţi  creştini  şi  au  plătit  credinţa  cu  preţul  vieţii 
lor.  Alţii  au  fost  siliţi  să  ia  drumul  tragic  al  pribegiei. 

Prin  neasemănata  prigoană  şi  masacrele  best  ale  puse  Ia 
cale  sau  tolerate  de  guvernul  din  Angora,  Turcii  şi-au  dat  cel 
mai  detestabil  certificat  de  cultură,  dovedind  că  sunt  insensibili 
pentru  delicateţea  cu  care  au  fost  trataţi  de  către  Aliaţii  din 
Apus.  La  spiritul  de  împăciuire  binevoitoare,  care  s’a  desprins 
din  atitudinea  lumii  civilizate  faţă  de  Turci,  aceştia  au  răspuns 
prin  cel  mai  rabiat  val  de  extirpare  a  tot  ce  este  creştin  în  cu¬ 
prinsul  hotarelor  turceşti. 

Evidertt,  nu  e  vorba  numai  de  deslănţuirea  unor  patimi 
subconştiente  ale  poporului,  izvorîte  din  intoleranţa  inerentă 
mohamedanismului  fanatic,  ci  de  o  premeditată  sfruntare  a  celor 
mai  elementare  legi  de  umanitate  din  partea  guvernului  turcesc, 
care  crede  că  victoria  ieftină  asupra  unui  popor  îi  dă  şi  dreptul 
să  umilească  biserica  unei  lumi  întregi.  Astfel  nici  nu  ne-am 
putea  explică  temerarul  gest,  prin  care  Turcii  vor  să  expulseze 
pe  patriarhul  ortodox  din  Constantmopol,  care  chiar  şi  sub  ra¬ 
portul  istoric  are  ceva  mai  mult  drept  să  steâ  acolo,  decât  un 
oarecare  Kemal  Paşa... 


Protestul  neamurilor  civilizate  împotriva  ateste!  intenţii  fără 
precedent,  a  fost  unanim.  Sf.  Sinod  al  Bisericii  ortodoxe  române 
încă  a  intervenit  printr’un  memoriu  trimis  atât  conferenţei  dela 
Lausanne  cât  şi  Ligii  Naţiunilor.  •  ■  , 

Am  tăiat  la  răboj  acest  fapt,  care  a  trezit  legitima  conster¬ 
nare  a  creştinătăţii  întregi,  nu  pentrucă  am  crede  în  realizarea 
Iui,  ci  pentrucă  el  are  darul  de  a  pune  în  relief  încă  odată  caoa- 
citatea  culturală  a  Turcilor,  al  căror  delegat  la  Lausanne,  într’un 
moment  de  inconştientă,  a  crezut  că  vorbeşte  pe  vremea  şi  tn 
numele  lui  Baiazid  Fulgerul. 

* 

Sfântul  Sinod  al  Bisericii  ortodoxe  române  s’a  întrunit 

luna  trecută  într’o  nouă  sesiune,  luând  in  desbatere  mai  multe 
probleme  importante  ca:  Unificarea  bisericească  (s’a  stabilit 
tegea  fundamentală  a  constituţiei  bisericeşti :  autonomia),  situaţia 
Bisericii  din  Basarabia  în  legătură  cu  memoriul  clerului  basa¬ 
rabean  către, Ministerul  cultelor,  despre  care  vorbim  mai  la  vale; 
s’a  trimis  un  protest  la  Conferinţa  dela  Lausanne  şi  la.  Liga  na¬ 
ţiunilor,  împotriva  guvernului  turcesc,  care  vrea  să  expulseze 
din  Constantmopoi  pe  patriarhul  ortodox  Meletie. 

Afară  de  acestea  s’au  rezolvit  şi  alte  probleme  de  o  mai 
mică  importanţă. 

La  şedinţe  a  luat  parte  şi  Ministrul  Cultelor,  respective 
trimisul  lui. 

*  ;  „ 

Memoriul  preoţimii  basarabene.  Ancheta  intreprinsă  de 
Ministerul  Cultelor  pentru  a  se  convinge  de  felul  cum  se  admi¬ 
nistrează  In  Basarabia  aşanumitele  averi  eparhiale,  a.  dat  prilej 
preoţimii  basarabene  să  facă  bilanţul  regretabilelor  raporturi 
dintre  biserica  din  Basarabia  şi  cârmuirea  politică  a  ţării. 

Clerul  basarabean  îşi  cuprinde  plângerile  sale  intr’un  me¬ 
moriu  adresat  Ministerului  Cultelor  şi  împărţit  membrilor  sf. 
Sinod  precum  şi  tuturor  deputaţilor  şi  senatorilor  din  actualele 
corpuri  legiuitoare.  Memoriul  e  semnat  de  păr.  Arhiepiscop 
Gurie  şi  păr.  episcop  Dionisie.  EI  arată,  prin  cazuri  concrete, 
nenumăratele  vexaţiuni  la  cari  au  fost  supuşi  preoţii  basarabeni 
din  paitea  reprezentanţilor  puterii  de  stat  şi  procedeele  nu  tocmai 
delicate  cari  se  aplică  la  executarea  unor  anchete.  Memoriul 
expune  pe  larg  temeiurile  pe  cari  se  razimă  biserica  basara¬ 
beană  cu  tot  organismul  ei  şi  declară  răspicat  —  poate  prea 
răspicat  chiar  —  că  fără  a  se  ţineâ  seamă  de  drepturile  ei  câşti¬ 
gate,  unificarea  «poatecă  o  veţi  face,  dar  nu  o  vom  face». 

Sf.  Sinod,  care  in  sesiunea  din  urmă  s’a  ocupat  şi  de  această 
problemă,  a  observat  că  dreptatea  se  împarte  şi  de  astădată  pe 

* 


amândouă  părţile  —  deşi  nu  in  aceeaş  măsură  —  a  deschis 
chestiunii*  calea  unei  juste  soluţii. 

* 

Validitatea  hirotoniei  din  Biserica  anglicană  este  recu¬ 
noscută  de  câtră  patriarhul  din  Constantinopol.  Sfântul  Sinod 
at  patriarhiei,  Îndemnat  de  raporturile  bune  şi  stăruinţele  de 
apropiere  Intre  Biserica  anglicană  şi  Biserica  ortodoxă  ecumenică, 
după  studiu  făcut  de  cătră  specialişti,  a  examinat  valabilitatea 
hirotoniei  episcopatului  anglican.  Cercetarea  ce  s’a  făcut  a  sta¬ 
bilit  că  este  fapt  istoric  sfinţirea  noului  arhiepiscop  anglican 
Matthew  Parker  de  cătră  4  episcopi;  că  la  această  consacrare 
ca  şi  la  cele  următoare,  în  continuarea  sfinţirii  episcopilor  an¬ 
glicani,  .  s’a  satisfăcut  tuturor  condiţiilor  şi  au  fost  întrebuinţate 
toate  elementele  unei  valide  consacrări  episcopale:  punerea  ma¬ 
nilor,  chemarea  Duhului  sfânt  şi  intenţiunea  de  a  săvârşi  con¬ 
sacrarea. 

Patriarhul  a  adus  la  cunoştinţa  arhiepiscopului  de  Canter- 
bury  această  constatare  şi  recunoaştere,  precum  şi  tuturor  Bi¬ 
sericilor  ortodoxe  pentru  a  se  pronunţă.  Astfel  marea  operă 
a  înfrăţirii  bisericilor  Iul  Hristos  câştigă  un  nou  şi  puternic 
sprijin  prin  apropierea  tot  mai  mare  a  anglicanismului  de  or¬ 
todoxia,  rămasă  deplin  credincioasă  Învăţăturii  şi  tradiţiei  apo¬ 
stolice.  (P.) 

Pot  pledâ  preoţii-advocaţi ?  In  legătură  cu  proiectul  de 
lege  pentru  organizarea  corpului  de  advocaţi  s’a  discutat  în 
Senat  şi  chestiunea  incompatibilităţii  profesiunii  de  advocat  cu 
chemarea  preoţească.  Problema  e  destul  de  importantă  pentru 
a  ne  justifică  reflexiile  mai  amănunţite,  pe  cari  le  vom  face  cu 
alt  prilej.  De  astădată  ne  mărginim  Ia  următoarele  consideraţii: 

înţelegem  pe  dl  ministru  de  justiţie  1.  Th.  Fiorescu  când 
crede,  că  preotul  fiind  funcţionar  de  stat(?)  nu  poate  pledă. 
Dar  nu  mai  Înţelegem  pe  dl  ministru  Constantinescu,  care  e 
de  părerea  că  «preotul  trebue  să  rămână  numai  propovădui¬ 
torul  credinţii  şi  ai  moralei» .  Căci  una  din  două:  Sau  advoca¬ 
tura  e  o  meserie  care  nu  se  împacă  de  loc  cu  morala,  şi-atunci 
trebue  desfiinţată;  sau  este  —  dupăcum  credem  —  una  dintre 
profesiunile  cele  mai  creştineşti  şi-atunci  nimenea  nu  e  mai 
chemat  decât  preotul  să  facă  advocatură.  Implacabila  dilemă 
indică  deci  aceeaş  soluţie.  Fireşte,  în  cazul  când  prin  advocat 
nu  înţelegem  ce  înţelege  de  obiceiu  «naţia»  prin  «procatăr»  şi 
mahalaua  prin  «avocat»,  ci  cu  totul  altceva:  un  destoinic  şi 
devotat  apărător  al  dreptăţii. 


Pedeapsa  cu  moarte.  Intr’una  din  şedinţele  din  urmă 
ale  comisiei  constituţionale  s’a  discutat  dacă  e  bine  sau  nu  să 
se  Introducă  în  noua  constituţie  pedeapsa  cu  moarte.  Părerile 
au  fost  împărţite.  Majoritatea  lor  a  fost  totuşi  împotriva  pedepsei 
cu  moarte.  Cu  toate  acestea  —  dată  fiind  extraordinara  gra¬ 
vitate  a  problemei  — ’  soluţionarea  ei  a  fost  lăsată  în  grtja 
parlamentului. 

întrucât  la  temelia  oricărei  legiferări  penale  trebue  să  stea 
un  principiu  educator,  care  să-i  dea  osânditului  prilej  de  în¬ 
dreptare,  nu  ne  îndoim  că  problema  va  fi  deslegată  şi  de  par¬ 
lament  tot  in  senzul  indicat  de  majoritatea  membrilor  din  co¬ 
misia  constituţională. 

Nu  se  cade  să  vrem  «moartea  păcătosului,  ci  să  se  în¬ 
toarcă  iarăş,  să  fie  viu».  In  gospodăria  morală  ca  şi  în  cea 
economică  trebue  să  luăm  seama,  nu  cumva  plivind  neghina 
să  tăiem  şi  grâul  A/.  C. 


NOTE  ŞI  INFORMAŢII. 

Filmul  cinematografic  a  pătruns  în  peste  44,000  de  bise¬ 
rici  americane,  dintre  cari  17,000  catolice.  Se  reprezintă  scene 
biblice  şi  piese  de  cuprins  sau  tendinţe  religioase.  Acelaş  lucru 
se  întâmplă  la  Berlin,  unde  publicul  aleargă  cu  un  deosebit  in¬ 
teres  la  filmul  «Vieţii  lui  Isus»,  care  rulează  mai  ales  în  săp¬ 
tămâna  patimilor.  Nu  credem  că  o  înţeleaptă  interpretare  a  lui 
Mt.  21,  13  ar  fi  împotriva  acestor  uzanţe. 

* 

Guvernul  din  Atena  are  de  gând  să  înfiinţeze  o  episcopie 
ortodoxă  română  pentru  Românii  din  Tesalia,  Epir  şi  Mace¬ 
donia.  Asta  drept  recompensă  pentru  demersul  ce  l-a  făcut 
Sf.  Sinod  al  bisericii  române  la  Lausanne  şi  Liga  Naţiunilor  in 
favorul  patriarhului  grec  din  Constantinopol. 

După  informaţiile  revistelor  ungureşti,  metodiştii  câştigă 
tot  mai  mult  teren  In  Ungaria.  Faptul  trebue  pus  în  legătură 
cu  propaganda  întinsă  ce  se  face  în  această  direcţie  de  către 
misionarii  americani  şi  elveţieni.  In  ultimul  congres  al  meto- 
diştilor  din  Ungaria  s’a  hotărit  zidirea  unei  biserici  metodiste 
în  Nyiregyhăza  şi  organizarea  unei  colonii  de  copii  la  Bu- 
dakesz. 

• 

Ortodocşii  şi  « Uniţi*  este  titlul  unui  articol  semnat  de  dl 
D.  Munteanu-Râmnic  şi  publicat  întFun  număr  recent  al  «Ro¬ 
mâniei  Viitoare».  Articolul  se  ocupă  de  lupta  religioasă  dintre 

cele  două  biserici  din  Ardeal,  luptă  în  care  dl  Munteanu- Râmnic 
vede  «o  primejdie»  naţională,  «oricât  ar  fi  de  convinşi  şi  pasio¬ 
naţi  «luptătorii».  Şi  fiindcă  azi  «mai  mult  ca  oricând  avem  ne¬ 
voie  de  iubire  de  frate,  de  muncă,  de  tact,  de  răbdare  şi  stă¬ 
pânire  de  sine»,  d-sa  ne  recomandă,  ca  încheiând  un  armistiţiu 
românesc  «să  amânăm  lupta  pentru  altă  vreme,  dacă  nu  pentru 
altă,.,  generaţie». 

Pe  dl  Munteanu-Râmnic  nu-1  interesează  substratul  religios 
al  discutiunii.  Fie.  Dar  dacă  d-sa  are  in  vedere  numai  «Salus 
rei  publicae»,  î!  rugăm  să-şi  reamintească  trei  fapte  destul  de 
recente:  Atitudinea  ierarhilor  uniţi  cu  prilejul  încoronării,  ame¬ 
ninţarea  fraţilor  noştri  neortodocşi  că  la  viitorul  congres  bise¬ 
ricesc  internaţional  vor  fi  alături  de  ceice  ne  acuză  în  faţa 
străinătăţii,  că  suntem  ţara  intoleranţei  religioase;  şi  în  sfârşit  ge¬ 
stul  «democratic»  al  păr  episcop  unit  Dr.  Tr.  Frenţiu  dela 
Oradea  Mare,  care  făcând  cor  cu  nemeşii  unguri,  a  ţinut  să 
apară  de  curând  in  faţa  comisiei  agrare  pentru  a-şi  apăra  de 
expropriere  «moşioara»  sa  de  140,000  de  hectare;  şi  asta  pe 
motivul  că  «moşioara»  fiind  o  donaţie  din  partea  împăratului 
din  Viena,  sub  titlul  de  «fidei  comissum»  este  neexpropriabiiă... 

Cumpănind  cu  răgaz  aceste  trei  fapte  credem  că  dl  Mun¬ 
teanu-Râmnic  se  va  convinge  nu  numai  de  rostul  luptei  dintre 
cele  două  biserici  ardelene,  ci  se  va  dumeri  pe  deplin  şi  de 
evidenta  noastră  dreptate. 

* 

O  simplă  cruce  neagră,  împlântată  într'o  moviiiţă  din 
cimitirul  cel  mare  al  Stokholmului,  indică  locul  unde  se  odih¬ 
neşte  marele  scriitor  scandinav  August  Strindberg. 

Pe  cruce  sunt  săpate  aceste  cuvinte  ciudate:  O  crux,  ave, 
spes  unincaî  Ciudate  fiindcă  sunt  săpate  la  dorinţa  ceiuice  în 
vieaţă  nu  odată  a  avut  să-şi  dea  seama  înaintea  tribunalului, 
pentru  hula  grăită  împotriva  lui  Dumnezeu;  ciudate  fiindcă  ele 
concretisează  ultima  mărturisire  a  ceiuice  şi  azi  e  socotit  de 
ateist  fără  scrupule,  de  scriitor  cu  idealuri  anarhiste,  ca  Ibsen, 
Wilde  ş.  a... 

Totuşi,  cetitorul  iscusit  va  desprinde  din  această  inscripţie 
mai  mult  decât  gestul  unui  geniu  capricios;  va  citi  de-adreptul 
confesiunea  sinceră  a  unui  convertit,  care  în  vieaţa  sa  nu  şi-a 
făcut  din  religie  o  problemă  de  convenţionalism  superficial,  ci 
una  de  conştiinţă,  în  cel  mai  profund  înţeles  al  cuvântului ;  do¬ 
vadă  că  pe  patul  de  moarte  i-a  cerut  ficei  sale  cartea  Noului 
Testament,  pe  care  şi-a  aşezat-o  pe  piept,  rostind  uşor  cuvintele 
venite  ca  din  altă  lume:  «Aceasta  este  singura  carte,  care  cu- 
pirnde  adevărul  deplin». 

